钦定古今图书集成/明伦汇编/闺媛典/第015卷 > 送夫入觐 屈安人〈韩邦靖妻〉
## 钦定古今图书集成/明伦汇编/闺媛典/第015卷 > 送夫入觐 屈安人〈韩邦靖妻〉

“君往燕山去，弃妾洛水傍。洛水向东流，妾魂随飞扬。
丈夫轻离别，壮志在四方。努力事明主，肯为儿女伤。
君有双亲老，垂白坐高堂。晨昏妾定省，喜惧君自量。
珍重复珍重，叮咛须记将。既为远别去，饮我手中觞。
莫辞手中觞，为君整行装。”《阳关》歌欲断，柳条丝更长。